Hugo Bernhard Rahamägi

Hugo Bernhard Rahamägi (2. juuni 1886 Kurtna vald – 1. september 1941 Kirov, hukati) oli eesti usuteadlane ja poliitik, Eesti Evangeeliumi Luteriusu Kiriku piiskop aastail 1934–1939.

19. juunil 1934 valiti ta Eesti Evangeeliumi Luteriusu Kiriku piiskopiks 226 poolt- ja 131 vastuhäälega, vastaskandidaat Jaak Varik sai 127 poolt- ja 227 vastuhäältH. Rahamägi piiskopiks. Rahvaleht, 20. juuni 1934, nr. 71, lk. 3..

Ta on tuntud taotluse poolest ülendada Eesti Evangeeliumi Luteriusu Kiriku piiskop peapiiskopiks ja jagada kirik piiskopkondadeks. Oma ametiaja algul saavutas ta Eesti Evangeeliumi Luteriusu Kirikule avalikõiguslikud alused, kirikupea oli alates 1938. aastast ameti poolest Riiginõukogu liige. Seetõttu on teda süüdistatud ka kiriku riigivõimu alluvusse seadmises.

Hugo Bernhard Rahamägi oli mesinik, aednik ja maletaja.Laps, kes uskus Jumalat. Rahvaleht, 14. september 1934, nr 108, lk 4

Haridustee
Õppis Jõgisoo vallakoolis, Keila kihelkonnakoolis (1893–1895) ja Tallinna Nikolai I Gümnaasiumis (1895–1905), mille lõpetas kuldaurahaga. Seejärel õppis Tartu ülikooli usuteaduskonnas (1906–1913), kus sai teoloogiakandidaadi kraadi. Täiendas end Berliini Ülikoolis (1920). Sai Tartu Ülikooli usuteaduskonnast teoloogiadoktori kraadi (1924). Tema väitekiri "Eesti rahva sündivuse vähenemise põhjused ja teed selle nähte kõrvaldamiseks: sotsiaal-eetiline käsitlus" oli esimene Eesti Vabariigi Tartu Ülikoolis kaitstud doktoritöö.

Teenistuskäik
 tegutses koduõpetajana Hageris
 prooviaasta Hageri Lambertuse Koguduse praost Konstantin Thomsoni juures (1913–1914)
 Ordineeriti 16. aprillil 1914 Tallinna Toomkirikus Eestimaa vikaariks ja tegutses Tallinna Pühavaimu koguduses asetäitja-õpetajana
 EELK Kaarma koguduse õpetaja, teenides samal ajal ka teisi ümbruskonna kogudusi (Püha, Kärla, Kuressaare) (1914–1920)
 Kuressaare koguduse ülemõpetaja ning Saaremaa praost (1919–1920)
 Saaremaa Eesti Segagümnaasiumi (1919–1920) ja Tartu Eesti Noorsoo Kasvatuse Seltsi tütarlastekooli (1919, 1929) usuõpetuse õpetaja
 Tartu Ülikooli usuteaduskonna süstemaatilise usuteaduse dotsent (1920–1921), professori kohusetäitja (1921–1926) ja usuteaduskonna sekretär (1922–1924)
 Tartu Ülikooli usuteaduskonna seminari raamatukogu asutaja ja juhataja (1920–1929)
 Riigikogu liige (1920–1921, 1929)
 Tartu Ülikooli koguduse Eesti pihtkonna asutaja õpetaja (1922–1934)
 Elva koguduse asutaja ja ajutine asetäitjaõpetaja (1923–1925)
 Eesti Vabariigi haridusminister Friedrich Akeli valitsuses ja Jüri Jaaksoni valitsuses (1924–1925)
 Tartu Ülikooli usuteaduskonna süstemaatilise usuteaduse korraline professor (alates 1926) ja usuteaduskonna dekaan (alates 1926)
 Tallinna Toomkoguduse ülemõpetaja (1934–1939) ja vikaarõpetaja (1939–1941)
 Eesti Evangeeliumi Luteriusu Kiriku piiskop (1934–1939)
 I Riiginõukogu liige (1938–1939)

Ühiskondlik tegevus
 Eesti Üliõpilaste Seltsi liige, vilistlaskogu abiesimees (alates 1920)
 Kristliku Rahvaerakonna liige
 Tartu Eesti Evangeelse Noortemeeste Seltsi juhataja ja seltsi meeskoori juht (alates 1920)
 Eesti Kirjanduse Seltsi abiesimees (1921–1926)
 Eesti Kristliku Üliõpilasühingu asutaja (1921)
 Kristliku Kultuuri ja Ilmavaate Edendamise Seltsi Tartu osakonna asutaja (1921)
 Ajakirja Eesti Kirik asutaja ja peatoimetaja (1923–1931)
 Eesti Karskusliidu esimees (1930–1933)
 Ajakirja Külvaja vastutav toimetaja (1930–1933)
 Akadeemilise Usuteaduste Seltsi juhatuse esimees (1933–1934)

Tunnustus
 1932 – Uppsala Ülikooli audoktor
 1936 – Eesti Punase Risti I järgu II astme teenetemärk
 1937 – Soome Valge Roosi Rüütelkonna suurrist
 1938 – Eesti Punase Risti I klassi teenetemärk

Isiklikku
Oli abielus Edith Hendriksoniga (1914–1940) ja eelmise piiskopi Jakob Kuke lese Melanie Kukega (alates 1940).
Tema vend oli Johannes Adolf Rahamägi.

Arreteeriti Nõmmel 26. aprillil 1941, tapeti Venemaal Kirovi oblastis 1. septembril 1941 Hugo-Bernhard Rahamägi. Eesti Kommunismiohvrid 1940–1991.

Viited

Kirjandus
 "Piiskop Rahamägi õnnistati ametisse" Kaja, 17. september 1934, nr. 219, lk. 1.
 Ev.-lut. piiskopi uus auto. Vaba Maa, 17. juuni 1937, nr. 136, lk. 10.
 Piiskop dr Hugo Bernhard Rahamägi. – Eesti Kirik (1923-1940), 13. september 1934

Välislingid
 Elulugu EELK kodulehel
 Veiko Vihuri: Hugo Bernhard Rahamägi, Eesti evangeelse luterliku kiriku teine piiskop 1934–1939
 Hugo Bernhard Rahamägi – mitmekülgne kiriku- ja ühiskonnategelane. Meie Maa, 10. juuli 2010


Kategooria:Eesti haridusministrid
Kategooria:I Riigikogu liikmed
Kategooria:II Riigikogu liikmed
Kategooria:I Riiginõukogu liikmed
Kategooria:Eesti maletajad
Kategooria:Eesti aednikud
Kategooria:Eesti mesinikud
Kategooria:Hukatud Eesti poliitikud
Kategooria:Eesti teoloogid
Kategooria:Tartu Ülikooli usuteaduskonna dekaanid
Kategooria:Tartu Ülikooli usuteaduskonna professorid
Kategooria:Eesti perekonnaseisuametnikud
Kategooria:Õpetatud Eesti Seltsi liikmed
Kategooria:Eesti Punase Risti I klassi teenetemärgi kavalerid
Kategooria:Eesti Punase Risti I järgu II astme teenetemärgi kavalerid
Kategooria:Tartu Ülikooli usuteaduskonna vilistlased
Kategooria:Gustav Adolfi Gümnaasiumi vilistlased
Kategooria:Sündinud 1886
Kategooria:Surnud 1941